
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

Tepkinly 4 mg/0,8 ml injekcinis tirpalas
Tepkinly 48 mg injekcinis tirpalas

Epkoritamabas

STV-282


1. BENDROJI DALIS

	1.1
	Pareiškėjas/ pareiškėjo atstovas
	UAB „AbbVie“

	1.2
	Vaistinio preparato registracijos data 

	2023 m. rugsėjo 22 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)


	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☒ Taip        ☐ Ne
Data: 2022 m. vasario 24 d

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)

	☐ Taip        ☒ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	Tepkinly monoterapija skirta recidyvuojančia ar refrakteria difuzine didelių B ląstelių limfoma (DDBLL) sergantiems suaugusiems pacientams, kuriems anksčiau buvo taikytos dvi ar daugiau sisteminio gydymo eilės, gydyti.

C83.3, C85.2

	1.7
	Teikiamos skyrimo sąlygos 
	 Skiriamas monoterapijai recidyvavusia ar atsparia difuzine didelių B ląstelių limfoma sergantiems suaugusiems pacientams, kuriems anksčiau buvo skirti du ar daugiau sisteminio poveikio gydymo būdų ir kurių būklė progresavo po CAR-T terapijos ar autologinės transplantacijos arba CAR-T terapija jiems netinkama.


	1.8
	Ekonominė analizė
	☐ Kaštų naudingumo analizė
☒ Kaštų mažinimo analizė
☐ Neteikiama




___________________


2. KLINIKINIO VERTINIMO APIBENDRINIMAS

Difuzinė didelių B ląstelių limfoma (DDBLL) yra labiausiai paplitęs agresyvus ne Hodžkino limfomos (NHL) potipis, sudarantis maždaug 30–33% visų NHL atvejų. Jis išsivysto iš B ląstelių pirmtakų ir yra morfologiškai apibūdinamas kaip turintis didelius vėžinius limfocitus ir difuzinį augimo modelį. Susijęs terminas, didelių B ląstelių limfoma (DBLL), apima DDBLL ir šiuos retesnius potipius - didelio laipsnio B ląstelių limfomą, pirminę tarpuplaučio B ląstelių limfomą ir 3B laipsnio folikulinę limfomą. 
DDBLL paplitimas visame pasaulyje yra 1-5 atv. iš 100,000 gyv., o paplitimas JAV, Kanadoje ir Europos šalyse svyruoja nuo 3 atv. iki 9 atv. iš 100,000 gyv. Apskaičiuota, kad 5-erių metų santykinis išgyvenamumas yra 64,7% JAV (2013–2019) ir maždaug 50–60% (2002–2007) Europoje, tačiau su amžiumi išgyvenamumas trumpėja. Dauguma mirčių įvyksta per pirmuosius 2 metus nuo diagnozės nustatymo. Lietuvos hematologų draugijos duomenimis, kasmet nustatoma apie 150 naujų ligos atvejų, t.y. sergamumas Lietuvoje yra 5-6 atv. iš 100,000 gyv. DDBLL ligotumas – apie 700-750 pacientų, ir per metus miršta apie 80-90 pacientų. 5-erių metų santykinis išgyvenamumas Lietuvoje – apie 60-70%.
Išgyvenamumas labai skiriasi priklausomai nuo atsako į gydymą. Iki 60% pacientų ilgalaikę remisiją pasiekia po pirmos eilės (1L) gydymo ciklofosfamidu + doksorubicinu + prednizonu + rituksimabu + vinkristinu (R-CHOP) ar kitais panašiais deriniais (t. y. chemoimunoterapija [CIT]), o apie 30–40% pacientų yra gydymui atsparūs, arba jiems liga atsinaujina po standartinės 1L CIT ir turi daug blogesnę prognozę. Atsakas į gydymą ir išgyvenamumo rezultatai daugėjant gydymo eilėms mažėja, o bendro išgyvenamumo (BI) mediana pacientams, gydomiems trečia ar vėlesne gydymo eilėmis, yra <12 mėnesių. 
Ligos simptomų ir nepageidaujamų reiškinių (NR), susijusių su gydymu, poveikis su sveikata susijusiai gyvenimo kokybei lemia tai, kad recidyvuojančia/gydymui atsparia (R/R) DDBLL sergančių pacientų gyvenimo kokybė yra blogesnė nei kitų vėžiu sergančių pacientų. Daugelis gyvenimo kokybės aspektų ir simptomų trečia ar vėlesne gydymo eile (3L+) gydomiems pacientams yra žymiai blogesni, nei gydomiems ankstesne eile. Ligos progresavimas yra susijęs su gyvenimo kokybės blogėjimu, o atsakas į gydymą - su kokybės pagerėjimu.
Lietuvoje bendrų DDBLL gydymo gairių nėra. Gydymo įstaigos turi pasitvirtinusios savo vidines metodikas, pagal kurias individuliai parenkamas gydymas pacientams. DDBLL gydymas VUL SK skiriamas remiantis VUL SK HOTC gairėmis, kurios sudarytos susisteminus naujausią ESMO, NCCN, BSH informaciją, o LSMU KK – vadovaujamasi 2015 m. Hematologijos/transfuziologijos gairėmis, NCCN.
Pirmoje eilėje DDBLL gydymui Lietuvos įstaigos naudoja R-CHOP schemą. Geros būklės pacientams pirmas pasirinkimas 2-oje eilėje – autologinė transplantacija (autoKKLT). Jei  pacientai tinkami transplantacijai, taikomas gydymas prieš transplantaciją yra intensyvesnis - R-DHAP, R-ICE, PolaRICE (ligoninės įsigijimai), R-GemOx, rečiau R-GDP, R-GVD, R-bendamustinas, R-dexaBEAM, MINE. Sunkios būklės pacientams taikoma ChT - R-DHAP, R-ICE redukuotomis dozėmis arba  R-GemOx, R-GVD, R-bendamustinas. Taip pat gali būti taikomas paliatyvus gydymas radioterapija ir steroidais. Nėra aiškių tyrimais pagrįstų įrodymų, nurodančių, kokia konkreti chemoterapija būtų geriausia silpnesniems pacientams 2-oje ir tolesnėse eilėse. Remiamasi centro patirtimi, toksiškumo profiliu, ligos ypatumu. 
Trečioje eilėje taikoma chemoterapija dažniausiai yra gemcitabino pagrindu - GVD, GDP, GemOx. Kiti gydymo protokolai - DHAP, ICE, Bendamustinas. Imunoterapija rituksimabu kartu su chemoterapija skiriama pagal individualią situaciją (jeigu CD20 yra ekspresuojamas). Nėra aiškių tyrimais pagrįstų įrodymų, nurodančių, kokia konkreti chemoterapija būtų geriausia silpnesniems pacientams 3-ioje ir tolesnėse eilėse. Remiamasi centro patirtimi, toksiškumo profiliu, ligos ypatumais. 
Taip pat trečioje eilėje gali būti skiriami ir ne chemoterapiniai gydymai - CAR-T, aloKKLT (tai nėra visiškai nechemoterapinis gydymas, nes prieš ląsteles skiriama mieloabliacinė chemoterapija), radioterapija, paliatyvus gydymas, gydymas iš vilties programų.
2024 m. gruodžio 4 d. Lietuvoje identiškos indikacijos kompensavimui pateikta glofitamabo paraiška VVKT prie LR SAM (toliau – Tarnyba) buvo įvertinta teigiamai, ir Vaistinių preparatų ir medicinos pagalbos priemonių kompensavimo komisija (toliau – Komisija) savo 2025 m. spalio 30 d. posėdyje (protokolas Nr. LKV-19/25) nutarė įrašyti į Rezervinį sąrašą vaistinį preparatą glofitamabą (Columvi), skirtą monoterapijai recidyvavusia ar atsparia difuzine didelių B ląstelių limfoma (DDBLL) sergančių suaugusių pacientų gydymui (TLK-10-AM kodai C83.3, C85.2), kuriems anksčiau buvo skirti du ar daugiau sisteminio poveikio gydymo būdų, taikant skyrimo sąlygą „Skiriamas monoterapijai recidyvavusia ar atsparia difuzine didelių B ląstelių limfoma sergantiems suaugusiems pacientams, kuriems anksčiau buvo skirti du ar daugiau sisteminio poveikio gydymo būdų ir kurių būklė progresavo po CAR-T terapijos ar autologinės transplantacijos arba CAR-T terapija jiems netinkama”. Komisija 2026 m. sausio 15 d. posėdyje nutarė glofitamabą įrašyti į A sąrašą.
Remiantis tarptautinėmis Nacionalinio išsamaus vėžio tinklo (NCCN) gairėmis, DDBLL epkoritamabas yra rekomenduojamas kaip trečios eilės gydymas pacientams, kuriems 2 prieš tai taikyti sisteminio gydymo būdai yra neveiksmingi, taip pat ir pacientams, kurių būklė progresavo po CAR-T terapijos ar AutoKKLT, arba CAR-T terapija jiems netinkama.
Epkoritamabas yra humanizuotas IgG1 - bispecifinis antikūnas, kuris jungiasi prie specifinio ekstraląstelinio CD20 epitopo ant B ląstelių ir CD3 ant T ląstelių. 
Remiantis paraiškoje nurodyta informacija, Pareiškėjas numato šio vaistinio preparato vietą gydymo algoritme, kaip trečios eilės gydymą, tokiomis pačiomis skyrimo sąlygomis kaip ir dabar kompensuojamas glofitamabas.
Paraiškoje epkoritamabo palyginamasis veiksmingumas buvo grindžiamas remiantis tiesioginio palyginimo duomenimis (lyginant su placebu) ir netiesioginio palyginimo duomenimis (lyginant su glofitamabu). 

Tiesioginiai palyginamieji tyrimai
Pareiškėjo pateiktas tiesioginis tyrimas EPCORE NHL-1 yra atviras, daugiacentris, vienos šakos, kelių kohortų tyrimas, kuriame buvo siekiama įvertinti epkoritamabo poveikį pacientams, sirgusiems recidyvavusia ar atsparia B ląstelių ne Hodžkino limfoma. T. y. šis tyrimas nebuvo registracinis šio vaistinio preparato tyrimas. Lietuvoje yra galimas kitas trečios eilės gydymas (glofitamabu), todėl šis tyrimas nėra laikomas aktualiu Lietuvos klinikinėje praktikoje. Tačiau šio tyrimo duomenys yra naudojami netiesioginio palyginimo analizėje.
Pažymėtina, kad remiantis šiuo tyrimu, epkoritamabo veiksmingumo vertinamosios baigtys buvo teigiamos: visiškas atsakas pasiektas 39 % pacientų, atsako trukmės mediana 15,5 mėn.

Netiesioginiai palyginamieji tyrimai
Pareiškėjas pateikė MAIC analizę, kurios metu buvo palygintas epkoritamabo ir glofitamabo veiksmingumas pacientams, kuriems anksčiau buvo skirti du ar daugiau sisteminio poveikio gydymo būdų ir kurių būklė progresavo po CAR-T terapijos ar autologinės transplantacijos arba CAR-T terapija jiems netinkama.
Pateikto netiesioginio palyginimo, atlikto taikant MAIC metodą, rezultatai parodė, kad epkoritamabo ir glofitamabo veiksmingumas pagal vertintus pagrindinius klinikinius rodiklius statistiškai reikšmingai nesiskyrė. 
(Konfidenciali informacija)

	Siūlomo kompensuoti vaistinio preparato palyginamasis veiksmingumas yra įvertintas kaip iš esmės nesiskiriantis lyginant su įprasta klinikine praktika, t. y. atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.2 papunktį.

3. EKONOMINIO VERTINIMO APIBENDRINIMAS

	Vykdant Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ (toliau – Aprašas) 173.3 punktą, ekonominis vertinimas neatliekamas klinikinio vertinimo metu nustačius iš esmės nesiskiriantį palyginamąjį veiksmingumą lyginant su įprasta klinikine praktika (atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių

4. PACIENTŲ ORGANIZACIJŲ PATEIKTI DUOMENYS 

Pacientų organizacijos pozicija nepateikta.

5. SVEIKATOS PRIEŽIŪROS SPECIALISTŲ ORGANIZACIJŲ PATEIKTI DUOMENYS

Sveikatos priežiūros specialistų organizacijos pozicija nepateikta.

6. IŠVADOS 

	[bookmark: _Hlk185430554]Palyginamasis veiksmingumas

	☐ 29.1.1 yra didesnis, lyginant su įprasta klinikine praktika

☒ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☐ 29.2.1 atitinka referencinę naudingumo vertę taikant arba netaikant PGS


	☐ 29.2.3 neatitinka referencinės naudingumo vertės taikant arba netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☒ Vykdant Aprašo 173.3 punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos



7. REKOMENDACIJA

Vadovaujantis Aprašo 301.5. papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, jei išvados apie įtaką PSDF biudžetui atitinka aprašo 54.11 papunkčio nuostatas arba šio papunkčio sąlygos išpildomos pateikus naują ar atnaujintą PGS.

7.1  Siūloma (-os) kompensuoti terapinės indikacijos ir skyrimo sąlygos 

Terapinės indikacijos

Tepkinly monoterapija skirta recidyvuojančia ar refrakteria difuzine didelių B ląstelių limfoma (DDBLL) sergantiems suaugusiems pacientams, kuriems anksčiau buvo taikytos dvi ar daugiau sisteminio gydymo eilės, gydyti.

TLK 10 AM kodai C83.3, C85.2

7.2 Skyrimo sąlygos

Skiriamas monoterapijai recidyvavusia ar atsparia difuzine didelių B ląstelių limfoma sergantiems suaugusiems pacientams, kuriems anksčiau buvo skirti du ar daugiau sisteminio poveikio gydymo būdų ir kurių būklė progresavo po CAR-T terapijos ar autologinės transplantacijos arba CAR-T terapija jiems netinkama.

____________________________


